རིག་གནས་ཆེན་པོ་ལྔ་ཡི་ཡ་རྒྱལ་དུ་གྱུར་པའི་གཞན་རྗེས་སུ་འཛིན་པའི་གསོ་བ་རིག་པ་འདི་ལ་ལོ་ངོ་སུམ་སྟོང་ལྷག་ཙམ་གྱི་ལོ་རྒྱུས་ཡོད་ཅིང་རང་རེའི་མེས་པོ་གོང་མ་རྣམས་ཀྱི་ས་མཐོའི་འབྱུང་ཁམས་དང་ནད་རིགས་སྣ་ཚོགས་ལ་ཡུན་རིང་འཐབ་རྩོད་དང་ཞིབ་འཇུག་བྱས་པའི་བརྒྱུད་རིམ་བཞིན་གསར་གཏོད་གནང་བའི་མཐའ་བཞིའི་གསོ་རིག་གི་སྙིང་བཅུད་ཀྱིས་ཟུར་བརྒྱན་པ་ཞིག་སྟེ།དེར་རྨང་གཞི་རིག་པའི་གཞུང་ལུགས་དང།ནད་ཐོག་རིག་པ།སེམས་ཁམས་རིག་པ།བདེ་སྲུང་དང་སྔོན་འགོག་སོགས་གསོ་རིག་གི་མ་ལག་ཡོངས་སུ་ཆ་ཚང་བ་དང་ལྷག་པར་དུ་ནད་ཀྱི་དཔུང་འཇོམས་པ་ལ་གཉེན་པོ་ལག་ལེན་བཅོ་བརྒྱད་སོགས་རྒྱས་པར་དབྱེ་ན་དེ་ལས་ཀྱང་མང་བར་མཆིས་པས་འགྲོ་བ་ནད་པ་ཀུན་གྱི་རེ་བ་ཇི་བཞིན་བསྐོངས་ནུས་པའི་ཕུལ་བྱུང་གི་གསོ་རིག་ཞིག་ཡིན།